CELEX: 32017R0428
Language: lt
Date: 2017-03-10 00:00:00
Title: 2017 m. kovo 10 d. Komisijos įgyvendinimo reglamentas (ES) 2017/428, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga bentonito ir medžio anglių mišinys ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

11.3.2017   
               
               
                  LT
               
               
                  Europos Sąjungos oficialusis leidinys
               
               
                  L 66/1
               
            KOMISIJOS ĮGYVENDINIMO REGLAMENTAS (ES) 2017/428
      2017 m. kovo 10 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga bentonito ir medžio anglių mišinys ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
      kadangi:
      
                  (1)
               
               
                  pagal Reglamento (EB) Nr. 1107/2009 23 straipsnio 3 dalį 2015 m. gegužės 18 d. Komisija gavo bendrovės „Ets Christian Callegari“ paraišką bentonito ir medžio anglių mišinį patvirtinti kaip pagrindinę medžiagą. Kartu su paraiška pateikta informacija, kurios reikalaujama pagal 23 straipsnio 3 dalies antrą pastraipą;
               
            
                  (2)
               
               
                  Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2016 m. liepos 6 d. Tarnyba pateikė Komisijai techninę ataskaitą (2). 2016 m. spalio 7 d. Komisija pristatė peržiūros ataskaitą (3) ir šio reglamento projektą Augalų, gyvūnų, maisto ir pašarų nuolatiniam komitetui ir parengė galutines jų redakcijas prieš šio komiteto posėdį 2017 m. sausio 24 d.;
               
            
                  (3)
               
               
                  iš pareiškėjo pateiktų dokumentų paaiškėjo, kad bentonito ir medžio anglių mišiniui nėra būdinga turėti endokrininę sistemą ardantį, neurotoksinį arba imunotoksinį poveikį, ji taip pat nėra susirūpinimą kelianti medžiaga. Be to, bentonito ir medžio anglių mišinys nėra pateikiamas rinkai kaip augalų apsaugos produktas ir nėra daugiausia naudojamas augalų apsaugos tikslais, tačiau vis dėlto jį naudinga naudoti augalų apsaugos produktuose, kurie sudaryti iš šios medžiagos ir vandens. Todėl jis turi būti laikomas pagrindine medžiaga. Bentonito ir medžio anglių mišinys yra granulių pavidalo medžio anglių, nurodytų Komisijos reglamente (ES) Nr. 231/2012 (4), ir bentonito, nurodyto Komisijos įgyvendinimo reglamente (ES) Nr. 1060/2013 (5), mišinys;
               
            
                  (4)
               
               
                  atlikus tyrimus nustatyta, kad bentonito ir medžio anglių mišinys gali būti laikomas iš esmės atitinkančiu Reglamento (EB) Nr. 1107/2009 23 straipsnio reikalavimus, visų pirma dėl naudojimo atvejų, kurie buvo išnagrinėti ir išsamiai aprašyti Komisijos peržiūros ataskaitoje. Todėl tikslinga bentonito ir medžio anglių mišinį patvirtinti kaip pagrindinę medžiagą;
               
            
                  (5)
               
               
                  tačiau pagal Reglamento (EB) Nr. 1107/2009 13 straipsnio 2 dalį kartu su jo 6 straipsniu ir atsižvelgiant į dabartines mokslo ir technikos žinias, būtina nustatyti tam tikras patvirtinimo sąlygas, kurios yra išsamiai aprašytos šio reglamento I priede;
               
            
                  (6)
               
               
                  pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (6) priedas turėtų būti atitinkamai iš dalies pakeistas;
               
            
                  (7)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Pagrindinės medžiagos patvirtinimas
      I priede nurodyta medžiaga bentonito ir medžio anglių mišinys patvirtinama kaip pagrindinė medžiaga pagal tame priede nustatytas sąlygas.
      2 straipsnis
      Įgyvendinimo reglamento (ES) Nr. 540/2011 pakeitimai
      Įgyvendinimo reglamentas (ES) Nr. 540/2011 iš dalies keičiamas pagal šio reglamento II priedą.
      3 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. kovo 10 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 309, 2009 11 24, p. 1.
      
         (2)  EFSA (Europos maisto saugos tarnyba), 2016 m. Techninė ataskaita dėl konsultacijų su valstybėmis narėmis ir EFSA dėl paraiškos patvirtinti pagrindinę medžiagą bentonito ir medžio anglių mišinį, naudojamą augalų apsaugos tikslais kaip vynuogynų apsaugos medžiagą, rezultatų. EFSA papildomas leidinys 2016:13(7):EN-1061, p. 28.
      
         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.
      
         (4)  2012 m. kovo 9 d. Komisijos reglamentas (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos (OL L 83, 2012 3 22, p. 1).
      
         (5)  2013 m. spalio 29 d. Komisijos įgyvendinimo reglamentas (ES) Nr. 1060/2013 dėl leidimo naudoti bentonitą kaip visų rūšių gyvūnų pašarų priedą (OL L 289, 2013 10 31, p. 33).
      
         (6)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
      
         I PRIEDAS
         
                     Bendrinis pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Konkrečios nuostatos
                  
               
                     Bentonito ir medžio anglių mišinys
                     CAS Nr. 7440–44–0 231–153–3 (Einecs) (aktyvintos anglys)
                     CAS Nr. 1333–86–4 215–609–9 (Einecs) (augalinės anglys)
                     CAS Nr. 1302–78–9 215–108–5 (Einecs) (bentonitas)
                  
                  
                     Nėra duomenų.
                  
                  
                     Anglys: grynumas nustatytas Reglamentu (ES) Nr. 231/2012
                     Bentonitas: grynumas nustatytas Įgyvendinimo reglamentu (ES) Nr. 1060/2013
                  
                  
                     2017 m. kovo 31 d.
                  
                  
                     Bentonito ir medžių anglių mišinys naudojamas laikantis konkrečių sąlygų, įtrauktų į bentonito ir medžio anglių mišinio peržiūros ataskaitos (SANTE/11267/2016) išvadas, ypač į jos I ir II priedėlius.
                  
               
            (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.
      
      
         II PRIEDAS
         Įgyvendinimo reglamento (ES) Nr. 540/2011 priedo C dalis papildoma šiuo įrašu:
         
            
                        „13
                     
                     
                        Bentonito ir medžio anglių mišinys
                        CAS Nr. 7440–44–0 231–153–3 (Einecs) (aktyvintos anglys)
                        CAS Nr. 1333–86–4 215–609–9 (Einecs) (augalinės anglys)
                        CAS Nr. 1302–78–9 215–108–5 (Einecs) (bentonitas)
                     
                     
                        Nėra duomenų.
                     
                     
                        Anglys: grynumas nustatytas Reglamentu (ES) Nr. 231/2012 (*1)
                        
                        Bentonitas: grynumas nustatytas Įgyvendinimo reglamentu (ES) Nr. 1060/2013 (*2)
                        
                     
                     
                        2017 m. kovo 31 d.
                     
                     
                        Bentonito ir medžių anglių mišinys naudojamas laikantis konkrečių sąlygų, įtrauktų į bentonito ir medžio anglių mišinio peržiūros ataskaitos (SANTE/11267/2016) išvadas, ypač į jos I ir II priedėlius.
                     
                  
         
            (*1)  2012 m. kovo 9 d. Komisijos reglamentas (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos (OL L 83, 2012 3 22, p. 1).
         
            (*2)  2013 m. spalio 29 d. Komisijos įgyvendinimo reglamentas (ES) Nr. 1060/2013 dėl leidimo naudoti bentonitą kaip visų rūšių gyvūnų pašarų priedą (OL L 289, 2013 10 31, p. 33).“